Document ID: /roh_data/filtered/fineweb-2-filterrobots_roh.jsonl.gz/7929

La vischnanca da Luzein po meglerar sias mesiras da protecziun cunter auas grondas. La regenza ha dà glisch verda per in project correspundent sper la Landquart. Il chantun ha approvà 165 milli francs. Ils custs totals muntan a 825’000 francs.
Era la vischnanca da San Murezzan po investir en la protecziun cunter auas grondas. La regenza ha approvà maximalmain 184’000 francs per restaurar il chanal dal Ovel da la Resgia. En tut èn necessaris bunamain 740’000 francs per las mesiras da protecziun.
Approvà ha la regenza grischuna era daners per segirar binaris da la Viafier retica. Tranter Claustra Plaz e Clavadürli duain ils binaris vegnir protegids meglier da crappa. La regenza ha approvà ina contribuziun da var on milliun francs. Il project custa en tut bun 1,3 milliuns francs.
RR novitads 10:00